REPUBLIKA HRVATSKA

OSNOVNA ŠKOLA ZVONIMIRA FRANKA

KUTINA, S. S. KRANJČEVIĆA 2

KLASA: 621-01/15-01/10

URBROJ: 2176-31-01-16-22

Kutina, 26.1.2016.

Na temelju članka 12. stavka 5. i članka 15. stavka 6. Pravilnika o izvođenju izleta, ekskurzija i drugih odgojno-obrazovnih aktivnosti izvan škole (Narodne novine, broj 67/14. i 81/15.) na zajedničkom roditeljskom sastanku učenika 4.a, 4.b i 4.c razreda, održanog dana 25.1.2016. godine, donesena je

**ODLUKA**

**o odabiru ponude za organizaciju Škole u prirodi učenika 4. razreda**

1. Za organizaciju Škole u prirodi učenika 4. razreda u Dalmaciju, u vremenu od 6. do 8. lipnja 2016. godine izabrana je turistička agencija ASTRALIS TRAVEL iz Slavonskog Broda, Matije Gupca 20.
2. Odluka o odabiru ponude navedene turističke agencije je konačna i bit će objavljena na internetskim stranicama Osnovne škole Zvonimira Franka, Kutina.

Obrazloženje

Na javni poziv br. 4 – 2015./16. za dostavu ponuda za organizaciju Škole u prirodi učenika 4. razreda OŠ Zvonimira Franka, Kutina, koji je objavljen na internetskoj stranici Škole dana 9.12.2015. godine, pristiglo je 13 ponuda turističkih agencija.

Na 2. sastanku Povjerenstva za provedbu javnog poziva za Školu u prirodi učenika 4. razreda u Dalmaciju, održanog dana 14.1.2016. godine izvršen je odabir tri ponude koje udovoljavaju propisanim uvjetima navedenim u javnom pozivu. Odabrane su ponude sljedećih potencijalnih davatelja usluga:

Astralis travel iz Slavonskog Broda, Spektar putovanja iz Zagreba i „RTA“ iz Zagreba.

Ponude su predstavljene roditeljima učenika na zajedničkom roditeljskom sastanku roditelja svih učenika 4.a, 4.b i 4.c razreda koji je održan dana 25.1.2016. godine.

Nakon provedenog glasovanja, roditelji i učitelj voditelj i učitelji pratitelji donijeli su odluku kao u izreci.

Dostaviti: Predsjednica Povjerenstva:

1. Internetska stranica Škole

2. Pismohrana /Anita Lovreković Merkaš/